16. lokakuuta
Tapahtumia

456 – Magister militum Ricimer kukisti Länsi-Rooman keisari Avituksen ja hänestä tuli Länsi-Rooman todellinen hallitsija.
1775 – Yhdysvaltain vapaussota: britit polttivat Portlandin kaupungin Mainessa.
1793 – Marie Antoinette, Itävallan keisarinna Maria Teresian tytär ja Ranskan kuninkaan Ludvig XVI:n puoliso, mestattiin giljotiinilla Ranskan vallankumouksen lakipisteessä.
1834 – Suuri osa Westminsterin palatsin muinaisista rakenteista tuhoutui tulipalossa.
1904 – Suomalaiset perustuslailliset kokoontuivat Tukholmassa.
1909 – Kemin ja Rovaniemen välinen rataosa avattiin liikenteelle.
1911 – Lieksan ja Nurmeksen välinen rataosa avattiin liikenteelle.
1912 – Bulgarialaiset lentäjät Radul Minkov ja Prodan Toprakchiev pommittivat rautatieasemaa Karaagacissa.
1923 – Walt Disney ja hänen veljensä Roy Disney perustivat Disney-yhtiön.
1930 – Rovaniemellä pidetyssä oikeudenkäynnissä syytettyjä kommunisteja avustanut asianajaja Ernesti Hentunen pahoinpideltiin Seinäjoen asemalla hänen ollessaan palaamassa Helsinkiin.
1933 – Saksa ilmoitti eroavansa Kansainliitosta (virallisesti 19. lokakuuta).
1934 – Mao Zedongin johtamat kiinalaiset kommunistit aloittivat ”Pitkän marssin”.
1940 – Varsovan ghetto otettiin käyttöön.
1941 – Toinen maailmansota: saksalais-romanialaiset joukot valloittivat Odessan.
1944 – Saksalaiset vetäytyivät hävittämältään Rovaniemeltä. Neuvostoliitto arvosteli Suomea hitaasta edistymisestä saksalaisten karkottamisessa.
1944 – Suomen kirjastoista poistettiin suuri määrä Neuvostoliiton vastaisiksi katsottuja kirjoja.
1945 – Yhdistyneiden kansakuntien elintarvike- ja maatalousjärjestö (FAO) piti ensimmäisen kokouksensa Québecissä.
1946 – Kymmenen Nürnbergin sotasyyllisyysoikeudenkäynnissä tuomittua toisen maailmansodan sotarikollista hirtettiin.
1949 – Kreikan kommunistisen puolueen johtaja Nikos Zakhiariadis ilmoitti ”väliaikaisesta tulitauosta, jottei koko Kreikka tuhoutuisi täydellisesti”, mikä käytännössä päätti Kreikan sisällissodan.
1951 – Pakistanin ensimmäinen pääministeri Liaquat Ali Khan salamurhattiin Rawalpindissa.
1955 – Ruotsissa järjestettiin neuvoa-antava kansanäänestys siirtymisestä oikeanpuoleiseen liikenteeseen. Yli 83 prosenttia äänestäneistä vastusti siirtymistä.
1957 – Sisäministeri Teuvo Aura vastasi Kokoomuksen välikysymykseen, ettei Suomessa ollut ilmennyt mitään kumouksellisen kansanliikkeen perustamiseen viittaavaa.
1963 – Valtatie 3:lla Sääksmäellä vihittiin käyttöön Vanajaveden ylittävä 205 metriä pitkä riippusilta.
1964 – Kiinan kansantasavalta räjäytti ensimmäisen atomipomminsa Sinkiangissa
1965 – Suharto otti vallan Indonesiassa, kommunistipuolue julistettiin laittomaksi.
1965 – Suomessa sai alkunsa lokakuun 16. päivän liike, jonka tarkoituksena oli saada rukouslauantaiden huvikiellot kumotuiksi.
1970 – Anwar Sadat valittiin Egyptin presidentiksi.
1972 – Yhdysvaltain edustajainhuoneen jäseniä Hale Boggsia ja Nick Begichiä kuljettanut Cessna 310 -lentokone katosi Alaskassa.
1972 – Maailman Luonnonsäätiön (WWF) Suomen osasto perustettiin.
1972 – Creedence Clearwater Revival -yhtye hajosi lopullisesti.
1973 – Henry Kissingerille ja Lê Ðức Thọlle myönnettiin Nobelin rauhanpalkinto.
1973 – Kuusi Persianlahden suurinta öljyntuottajamaata vähensi öljyntuotantoaan neljänneksellä ja korotti raakaöljyn hintaa 17 prosenttia.
1973 – Hallitus antoi eduskunnalle esityksen EEC-vapaakauppasopimuksen hyväksymiseksi.
1975 – Indonesian joukot tappoivat viisi australialaista toimittajaa Balibossa Timorissa.
1977 – Presidentti Urho Kekkonen käynnisti vaalikampanjansa. Hämeenlinnassa pitämässään puheessa Kekkonen torjui syytökset, joiden mukaan hän olisi heikentänyt suomalaista parlamentarismia.
1978 – Puolalaisesta Karol Józef Wojtyłasta tuli paavi Johannes Paavali II.
1978 – Kauppa- ja teollisuusministeriön kansliapäällikkö Bror Wahlroos sai Helsingin hovioikeudessa syytteen lahjoman vastaanotosta osana Salora-juttua. Wahlroos oli saanut Saloralta lahjaksi stereolaitteet jouluna 1974.
1979 – Eduskunnan puhemies Johannes Virolainen vihki käyttöön postin uuden lajittelukeskuksen Helsingin Pasilassa käynnistämällä automaattisen pakettienlajittelukoneen.
1984 – Desmond Tutulle myönnettiin Nobelin rauhanpalkinto.
1984 – Suomen Israelin-suurlähettiläs Taneli Kekkonen tuomittiin Halikon kihlakunnanoikeudessa törkeästä rattijuopumuksesta neljän kuukauden ehdolliseen vankeuteen ja vuoden 1985 loppuun asti ulottuvaan ajokieltoon. Rikkeen vuoksi Kekkonen vapautettiin tehtävistään ja siirrettiin ulkoministeriön käytettäväksi.
1985 – Maarianhaminasta Naantaliin matkalla ollut rahtialus M/S Hanna-Marjut upposi kovassa merenkäynnissä Kihdin selällä Kökarin ja Sottungan välillä. Neljä ihmistä hukkui.
1986 – Vuorikiipeilijä Reinhold Messner valloitti ensimmäisenä ihmisenä kaikki neljätoista yli 8 000 metrin korkuista vuorta.
1994 – Suomessa järjestettiin kansanäänestys Euroopan unioniin liittymisestä. Kyllä-kanta sai 56,9 % äänistä. Äänestysprosentti oli 74.
1995 – Mustien oikeuksia korostanut ”Miljoonan miehen marssi” pidettiin Washingtonissa.
1998 – Lontoossa sairaalahoidossa ollut, ihmisoikeusrikoksista syytetty Chilen entinen presidentti Augusto Pinochet pidätettiin Espanjan vaatimuksesta.
1999 – Raisa Räisänen katosi Tampereella.
2001 – Matalalla lentänyt yhdysvaltalainen sotilaskone pommitti Punaisen Ristin varastoa Kabulissa.
2002 – Bibliotheca Alexandrina, antiikin ajan tuhotun Aleksandrian kirjaston muistoksi rakennettu kirjasto ja kulttuurikeskus avattiin virallisesti Egyptin Aleksandriassa.
2002 – Presidentti George W. Bush allekirjoitti päätöksen sodasta Irakia vastaan.
2003 – Teollisuuden Voima (TVO) vahvisti uuden viidennen ydinreaktorin sijoituspaikaksi Eurajoen Olkiluodon, jossa oli ennestään kaksi reaktoria.
2020 – Ranskalainen opettaja Samuel Paty kuoli, kun veitsellä aseistautunut islamistiterroristi kävi hänen kimppuunsa matkalla töistä kotiin. Teon motiivina oli, että Paty oli näyttänyt profeetta Muhammedia esittäviä pilakuvia opettaessaan sananvapaudesta.
2126 – Ensimmäinen vuoden 1990 jälkeen Suomessa näkyvä täydellinen auringonpimennys (http://eclipse.gsfc.nasa.gov/SEsearch/SEsearchmap.php?Ecl=21261016)